جلوريا ليونارد

جلوريا ليونارد (Gloria Leonard) (28 اغسطس 1940 - 3 فبراير 2014) ممثلة ومخرجة ومنتجة بورنوجرافية امريكية ، اسمها الحقيقى جيل ساندرا كلاينتسكى (Gale Sandra Klinetsky)

 نشأتها 
اتولدت جلوريا ليونارد يوم 28 اغسطس 1940 فى حى ذا برونكس فى مدينة نيو يورك فى ولاية نيو يورك الامريكية ، وفى اوائل الستينات اشتغلت فى مجال العلاقات العامة لحساب شركة Schweickert لتداول السندات

فى شهر يناير 1963 جلوريا ليونارد اتجوزت رجل الاعمال الامريكى الراحل تشارلز ليوناردى (Charles Leonardi) ، وفى يوم 13 اكتوبر 1963 خلفت منه بنتها الوحيدة روبين ليوناردى (Robin Leonardi) ، وفى سنة 1972 اتطلقت جلوريا ليونارد من تشارلز ليوناردى

 شغلها 
فى سنة 1974 دخلت جلوريا ليونارد فى مجال البورنوجرافيا ، ومثلت اكتر من 80 فيلم بورنوجرافى اشهرهم فيلم Taboo American Style 1 اللى خدت عنه جايزة 1985 AFAA كاحسن ممثلة ، ده غير انها اخرجت كام فيلم بورنوجرافى لحساب الشركات المشهورة فى مجال انتاج الافلام البورنوجرافية زى Adam & Eve و VCA Pictures و Vivid Entertainment

فى سنة 1977 اتعينت جلوريا ليونارد فى منصب رئيس تحرير مجله High Society البورنوجرافية ، و كانت اول واحدة ست تتولى المنصب ده

فى سنة 1981 اتجوزت جلوريا ليونارد الممثل والمخرج البورنوجرافى الراحل بوبى هولاندر (Bobby Hollander) ، وفى سنة 1990 تم الطلاق بينهم

فى سنة 1984 اعتزلت جلوريا ليونارد شغلها فى مجال البورنوجرافيا ، واتفرغت لشغلها فى مجله High Society لغاية لما سابته هو كمان فى سنة 1991

 وفاتها 
فى يوم 31 يناير 2014 كانت جلوريا ليونارد قاعدة فى بيتها فى مدينة وايميا فى ولاية هاواى وفاجئتها سكتة قلبية اتنقلت بسببها يوم 1 فبراير 2014 لاقرب مستشفى لبيتها فى نفس المدينة ودخلت العناية المركزة ، ونتج عن السكتة القلبية دى تلف فى خلايا المخ وبسببه ماتت جلوريا ليونارد يوم 3 فبراير 2014

 مصادر 

 لينكات برانيه 



تصنيف:ممثلات بورنوجرافيات
تصنيف:مخرجات بورنوجرافيات
تصنيف:منتجات بورنوجرافيات
تصنيف:موديلات عريانة
تصنيف:ممثلات شبقيات
تصنيف:يهود امريكان
تصنيف:اعلاميين امريكان
تصنيف:كاتبات امريكيات
تصنيف:ناشطين امريكان
تصنيف:نسويين امريكان
تصنيف:ممثلات بورنوجرافيات امريكيات افريقيات
تصنيف:ممثلات بورنوجرافيات من ولاية نيو يورك
تصنيف:ممثلات بورنوجرافيات امريكيات